## 07775 Hrvatska agencija za malo gospodarstvo, inovacije i investicije, HAMAG-BICRO

Hrvatska agencija za malo gospodarstvo investicije, inovacije i investicije, HAMAG-BICRO (u daljnjem tekstu Agencija) najveća je agencija za poticanje poduzetništva u Republici Hrvatskoj, a osnovana je s ciljem pružanja kvalitetne potpore u poslovanju subjekata malog i srednjeg gospodarstva, što omogućava lakši i brži ekonomski razvoj na nacionalnoj razini. Osiguravajući podršku infrastrukturnim i intelektualnim kapacitetima poduzetničkog sektora, poboljšava se produktivnost u nacionalnom gospodarstvu, a standardi kvalitete se podižu na višu razinu. Cjelokupna djelatnost Agencije usmjerena je na razvoj malog i srednjeg poduzetništva, privlačenje investicija i unapređenje investicijskog okruženja. Niz je aktivnosti i mjera kojima Agencija potiče razvoj poduzetništva i konkurentnost gospodarskih subjekata od kojih su svakako najprepoznatljiviji izdavanje jamstava, bespovratnih potpora i zajmova. Programe i aktivnosti Agencija kreira sukladno zahtjevima i potrebama tržišta, kako bi njihova namjena bila ostvarena uspješnom suradnjom s domaćim i inozemnim partnerima. Agencija kontinuirano ulaže u jačanje vlastitih kapaciteta koje ga čine neizostavnom karikom razvoja maloga i srednjega poduzetništva. Ulaskom Republike Hrvatske u Europsku uniju Agencija je dobila važnu ulogu provedbenog tijela druge razine za provedbu Europskih strukturnih i investicijskih (ESI) fondova.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 07775 | 107.736.199 | 130.932.196 | 156.568.700 | 156.340.998 | 147.447.258 | 119,6 |

### 3228 JAČANJE KONKURENTNOSTI MALOG I SREDNJEG PODUZETNIŠTVA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| 3228 | 107.736.199 | 130.932.196 | 156.568.700 | 156.340.998 | 147.447.258 | 119,6 |

Cilj 1. Povećati konkurentnost poduzetnika

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Povećanje broja poduzetnika | Povećanje broja poduzetnika ukazuje na veću konkurentnost na tržištu. | broj | 14721 | HAMAG-BICRO | 15000 | 15500 | 1600 |

#### A913001 ADMINISTRACIJA I UPRAVLJANJE HAMAG-BICRO

Zakonske i druge pravne osnove

Zakon o poticanju razvoja malog gospodarstva;

Zakon o državnoj potpori za istraživačko-razvojne projekte;

Pravilnik o državnoj potpori za istraživačko-razvojne projekte i

Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021.-2026.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913001 | 3.094.260 | 6.066.604 | 4.770.289 | 4.776.298 | 4.787.769 | 78,6 |

Sredstvima ove aktivnosti financira se redovno, tekuće poslovanje HAMAG-BICRO-a, odnosno rashodi za zaposlenike, materijalni rashodi i rashodi za nabavu nefinancijske imovine. Rashodi za zaposlenike odnose se na 81 radnika koji rade na poslovima zajedničkim za cijeli HAMAG-BICRO (računovodstvo i financije, opći i zajednički poslovi) kao i na zaposlenike koji dio svog radnog vremena utroše na realizaciji zadaća koje se odnose na ovu aktivnost, te im se proporcionalni dio plaće isplaćuje s ove aktivnosti temeljem time sheet-ova, što čini 61,0% plana na ovoj aktivnosti u 2024., odnosno po 63% u 2025. i 2026. godini. Rashodi ostalih zaposlenika većim dijelom su sufinancirani iz Europskih fondova.

Osim rashoda za zaposlene u ukupnom iznosu planiranih sredstava materijalni rashodi čine po 25,0% za 2024., 2025. i 2026. godinu. Rashodi za nabavu proizvedene dugotrajne imovine čine 5,0% ukupnih planiranih sredstava za 2024. godinu, 3,5% za 2025. i 3,4% za 2026. godinu.

#### A913003 JAMSTVA ZA MALO GOSPODARSTVO

Zakonske i druge pravne osnove

Zakon o poticanju razvoja malog gospodarstva jamstva se izdaju sukladno Općim uvjetima i Jamstvenom programu PLUS zajedno odobrenim od strane Vlade RH.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913003 | 3.537.413 | 5.963.369 | 7.498.653 | 7.498.653 | 7.749.000 | 125,7 |

Ova aktivnost sastoji se od 2 podaktivnosti: mjera A (jamstva za kredite za investicije) i mjera B (jamstva za kredite za obrtna sredstva).

Provedba ove aktivnosti/ projekta započela je 2019. godine.

HAMAG-BICRO jamči za glavnicu kredita u postotku koji je određen jamstvenim programom, a najviše do 50%. Jamstveni programi se kreiraju i usklađuju s potrebama tržišta. Obzirom na uvođenje novih jamstvenih programa sufinanciranih kroz ESI Fond, očekuje se smanjenje broja izdanih jamstava i ukupnog iznosa u narednim godinama. Plan na aktivnosti A913003 se još ne smanjuje jer se ukupna izloženost po izdanim jamstvima ne smanjuje (dio kredita se otplati, ali se i odobravaju novi krediti koji su osigurani jamstvom). Prema iznosima izdanih jamstava u prethodnim godinama, očekivanoj stopi defaulta te očekivanom vremenu pojave istoga napravljen je izračun potrebne alokacije za buduće isplate jamstava (projekcija je napravljena na bazi prethodnih 7 godina prema dinamici aktivacija po broju i iznosu uzimajući pritom također i regresivni trend aktivacija jamstava).

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj aktivnih jamstava | Ukupan broj aktivnih jamstava odnosno kredita/leasinga za koje HAMAG-BICRO ima potencijalnu obvezu. | broj | 1004 | HAMAG-BICRO | 1030 | 1040 | 1050 |

#### A913006 OP KONKURENTNOST I KOHEZIJA – FINANCIJSKI INSTRUMENTI 2014.-2020.

Zakonske i druge pravne osnove

Zakonske i druge pravne osnove

Temeljem Sporazuma o financiranju sklopljenog između Ministarstva regionalnog razvoja i fondova EU te HAMAG-BICRO-a za provedbu financijskih instrumenata u okviru Operativnog programa „Konkurentnost i kohezija 2014.-2020.“ od 30.06.2016. godine Agencija je u suradnji s nadležnim ministarstvom pripremila ESIF jamstvene programe i programe ESIF mikro, malih i Covid-19 zajmova koji su odobreni od strane Vlade RH. Od 2023.godina je kraj programskog razdoblja OPKK 22014-2020 te se iz povrata od 2024.godine planiraju plasirati novi Nacionalni zajmovi za obrtna sredstva. U ovom trenutku ne postoji zakonska osnova za otvaranje nove aktivnosti – prvo Upravljačka skupina mora odobriti realociranje povrata na nove nacionalne zajmove, nakon čega Program mora odobriti Vlada i Upravni odbor HAMAG-BICRO-a. Sukladno navedenom sredstva se planiraju unutar postojeće aktivnosti za plasman novih zajmova, dok isplata po aktiviranim jamstvima ostaje i dalje.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913006 | 48.071.663 | 43.151.154 | 25.000.000 | 65.000.000 | 65.000.000 | 57,9 |

Programi ESIF jamstva i zajmova su namijenjeni subjektima malog gospodarstva, a isti su u cijelosti financirani iz sredstava Europskog fonda za regionalni razvoj. Na temelju navedenih programa HAMAG-BICRO subjektima malog gospodarstva direktno ili putem financijskih institucija omogućava jamstvo za pokriće dijela glavnice kredita ili leasinga ili odobrava zajam.

HAMAG-BICRO-u povjerena je važna uloga u provedbi financijskih instrumenata iz Europskih strukturnih i investicijskih fondova (portfeljna jamstva, pojedinačna jamstva, subvencije kamatne stope, mikro zajmovi i mali zajmovi) koji zajedno čine više od milijardu eura sredstava namijenjenih poticanju poduzetništva u Republici Hrvatskoj. U programima ESIF zajmova, HAMAG-BICRO zaprima zahtjeve za zajam, obrađuje ih i realizira direktno, uz kontinuiranu komunikaciju s poduzetnicima.

U programima ESIF jamstava, HAMAG-BICRO zahtjeve za odobrenje jamstva zaprima od poslovnih banaka, koje prethodno obrade i odobre kredit uz jamstvo HAMAG-BICRO-a. Po ovom Programu, HAMAG-BICRO poslovnim bankama jamči za do 80% iznosa glavnice, na način da se banke u slučaju neuredne otplate naplaćuju po jamstvu na prvi poziv, što jamstvo HAMAG-BICRO-a čini prvoklasnim kolateralom i čime se značajno smanjuje udio troška rizika u financiranju, što za krajnjeg korisnika znači i povoljnije uvjete financiranja.

U planu se navodi iznos financiranja za jamstva koja se odnosi na rezervaciju za očekivane gubitke, odnosno aktivaciju jamstva. Dok se za zajmove sredstva planiraju unutar postojeće aktivnosti koja će se plasirati iz prikupljenih sredstva po ranije plasiranim zajmovima a nakon odobrenja od strane Upravljačke skupine koja mora odobriti realociranje povrata na nove nacionalne zajmove, nakon čega Program ide na Vladu Republike Hrvatskei Upravni odbor HAMAG-BICRO-a.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj aktivnih jamstva | Ukupan broj aktivnih jamstava odnosno kredita/leasinga za koje HAMAG-BICRO ima potencijalnu obvezu | broj | 2445 | HAMAG-BICRO | 2500 | 2000 | 1500 |
| Broj isplaćenih zajmova | Broj zajmova koje je HAMAG-BICRO isplatio poduzetnicama | broj | 9349 | HAMAG-BICRO | 9500 | 9500 | 9500 |

#### A913007 NAKNADE ZA UPRAVLJANJE FINANCIJSKIM INSTRUMENTIMA IZ ESI FONDOVA 2014.-2020.

Zakonske i druge pravne osnove

Temeljem Sporazuma o financiranju sklopljenog između Ministarstva regionalnog razvoja i fondova EU te HAMAG-BICRO-a za provedbu financijskih instrumenata u okviru Operativnog programa „Konkurentnost i kohezija 2014.-2020.“ od 30.6.2016. godine Agencija je u suradnji s nadležnim ministarstvom pripremila ESIF jamstvene programe i programe ESIF mikro, malih i Covid-19 zajmova koji su odobreni od strane Vlade RH.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913007 | 2.593.438 | 3.941.641 | 1.858.500 | 1.360.500 | 1.362.500 | 47,2 |

Naknade se koriste za financiranje plaća radnika koji rade direktno ili indirektno na provođenju Financijskih instrumenata, te ostalih materijalnih i nematerijalnih troškova koji su vezani za poslovanje radnika koji rade na provođenju Financijskih instrumenata, a odnose se na sredstva iz povrata po plasiranim zajmovima i jamstvima.

Kod svih prethodno odobrenih financiranja djelatnici će u narednim godinama pratiti rezultate, administrirati predmet te pratiti naplatu.

Od planiranog iznosa, 39% se odnosi na plaće djelatnika koji rade na poslovima naplate plasiranih zajmova. Najveći iznos od 500.000 EUR odnosi se na novi softwer koji je radi za sve FI a pokrivati će i anlaizu i otplatu već plasiranih financijskih instumenata kroz cijeli vijek povrata zajmova i otplate kredita za koje smo izdali Jamstvo.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio isplaćene naknade utvrđene SOF-om | HAMAG-BICRO koristi naknadu temeljem SOF-a a udio isplaćene naknade u odnosu na ukupno utvrđenu nakandu SOF-om ovisi o učinkovitosti i o povučenim tranšama | postotak | 45% | HAMAG-BICRO | 57% | 71% | 84% |

#### A913009 PROGRAM EUREKA

Zakonske i druge pravne osnove

Odluka o sudjelovanju u programu EUREKA temeljem Memoranduma o razumijevanju s EUREKA Tajništvom od 19.06.1997. godine.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913009 | 538.783 | 559.080 | 1.282.980 | 1.282.980 | 1.282.980 | 229,5 |

EUREKA je program kojim se potiču mala, srednja i velika poduzeća na suradnju sa međunarodnim partnerima u pokretanju istraživačko-razvojnih (IR) aktivnosti.

Ciljevi programa su:

• Potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet

• Potaknuti međunarodnu suradnju poduzetnika

• Stvoriti temelje za međunarodni tržišni plasman

Sredstva su planirana za:

• Subvencije trg. društvima (za projekte u provedbi u 2024., 2025. i 2026.)

• Službena putovanja (3 redovna EUREKA sastanka u inozemstvu i moguće dodatne radionice u Briselu u 2024., 2025. i 2026.)

• Usluge promidžbe i informiranja (2024., 2025. i 2026.)

• Zakupnine i najamnine (2024., 2025. i 2026.)

• intelektualne i osobne usluge (usluge ocjenjivanja projekata od vanjskih evaluatora, u 2024., 2025. i 2026.)

• naknade troškova osobama izvan radnog odnosa (2024., 2025. i 2026.)

• Reprezentacija (ručak sa suradnicima iz Švicarske tijekom posjeta za potrebe Eurostarsa)

• Članarine i norme (redovna EUREKA godišnja članarina, cca 12.000 EUR u 2024., 2025. i 2026.)

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj ugovorenih projekata | Broj projekata u provedbi | broj | 7 | HAMAG-BICRO | 10 | 10 | 10 |
| Broj evaluiranih projekata | Projekte evaluiraju angažirani vanjski stručnjaci. | broj | 0 | HAMAG-BICRO | 15 | 15 | 15 |
| Broj radionica | U sklopu službenih putovanja u inozemstvo u sklopu programa EUREKA moguće je sudjelovanje na dodatnim radionicama. | broj | 0 | HAMAG-BICRO | 1 | 3 | 3 |

#### A913010 EUROPSKA PODUZETNIČKA MREŽA

Zakonske i druge pravne osnove

COSME program (Programme for the Competitiveness of enterprises and SMEs) - Program za konkurentnost poduzeća i malih i srednjih poduzeća) - program Europske unije za financijsko razdoblje 2014.-2020. kojim će se poticati konkurentnost europskih malih i srednjih poduzeća.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913010 | 108.537 | 94.669 | 94.669 | 94.669 | 94.669 | 100,0 |

Europska poduzetnička mreža (EEN) glavni je instrument Europske strategije za povećanje gospodarskog rasta i zaposlenosti. Sastoji se od gotovo 600 organizacija iz više od 50 zemalja, koje se bave podrškom poduzetništvu. Cilj je Mreže, putem svojih 3.000 stručnjaka, pomoći europskim malim i srednjim poduzećima pri izlasku na međunarodno tržište u pronalasku međunarodnog partnera, tj. ostvariti maksimum od poslovnih prilika na jedinstvenom europskom tržištu. Provedba EEN projekta za financijsko razdoblje 2022.-2025. završava u 06/2025 te se očekuje podnošenje prijave za nastavak provedbe projekta.

Sredstva na aktivnosti A913010 predviđena su za:

• organizaciju ili suorganizaciju (kroz suradnju s drugim institucijama) događanja - seminara, radionica, brokerage događanja s ciljem savjetovanja, edukacija, informiranja i povezivanja (2023., 2024. i 2025.)

• troškove angažiranja usluga vanjskih stručnjaka u pojedinim specijalističkim područjima za potrebe održavanja seminara i radionica (2024., 2025. i 2026.)

• troškove službenih putovanja radi održavanja projektnih sastanaka i edukacije članova projektnog tima (2024., 2025. i 2026.)

• troškove promidžbe i informiranja (2024., 2025. i 2026.)

• ostale troškove poput neizravnih troškova koji uključuju režijske troškove i troškove održavanja (2024., 2025. i 2026.)

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj održanih događanja s ciljem savjetovanja, edukacije, informiranja i povezivanja poduzetnika | Broj organiziranih (ili s drugim institucijama suorganiziranih) događanja | broj | 0 | HAMAG-BICRO | 9 | 9 | 9 |
| Broj poduzetnika koji su sudjelovali na događanjima s ciljem savjetovanja, edukacije, informiranja i povezivanja | Poduzetnici koji su sudjelovali na događanjima te su na taj način dobili savjetodavnu podršku, usavršili svoje vještine, potrebnu informaciju ili su se povezali s drugim poduzetnicima. | broj | 0 | HAMAG-BICRO | 700 | 700 | 700 |
| Broj poduzetnika kojima je pružena usluga u sklopu projekta Europske poduzetničke mreže | Poduzetnici kojima je kroz projekt Europske poduzetničke mreže pružena jedna od usluga: pristup financiranju, traženje inozemnog partnera, izrada profila ili ostalo. | broj | 0 | HAMAG-BICRO | 50 | 50 | 50 |

#### A913011 MREŽA PODUZETNIČKIH POTPORNIH INSTITUCIJA - BOND

Zakonske i druge pravne osnove

Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006.

Ugovor o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014.-2020. KK.03.1.2.13 – Razvoj mreže poduzetničkih potpornih institucija putem Hrvatske agencije za malo gospodarstvo, inovacije i investicije - faza 2.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913011 | 1.282.616 | 2.246.165 | 36.100 | 00 | 00 | 1,6 |

Opći cilj Projekta BOND 2 je doprinijeti povećanju razine poduzetničkih aktivnosti stvaranjem povoljnijeg poduzetničkog okruženja u svim regijama Republike Hrvatske te na taj način osigurati stabilan rast i razvoj cjelokupnog gospodarstva. Projekt je započeo s provedbom 01.06.2020. godine i traje do kraja 2023. godine čija se konačna realizacija očekuje tijekom 2024. godine. Slijedom istog preostali troškovi plaća za prosinac uključeni su u plan za 2024. godinu.

U skladu s time, specifični cilj ovog Projekta je unaprjeđenje Mreže BOND kroz razvoj standarda za pružanje usluga koje nude Poduzetniče potporne institucije (PPI) i kroz razvoj sustava mentorstva, sa svrhom osiguravanja pomoći poduzetnicima sukladno fazi razvoja, tržišnoj poziciji, sektoru djelatnosti i sl., s naglaskom na dostupnosti istih diljem Hrvatske na istoj razini kvalitete.

Radi ostvarenja navedenih ciljeva kroz tri ključna elementa projekta provest će se sljedeće aktivnosti za čiju je realizaciju HAMAG-BICRO kao korisnik Projekta, dobio sredstva kako slijedi:

EP1: SPECIFIČNE AKTIVNOSTI PROJEKTA koje uključuju jačanje kapaciteta Mreže BOND, podizanje razine kvalitete usluga Poduzetničkih potpornih institucija, te uspostava mreže mentora i jačanje kompetencija mentora.

EP2: PROMIDŽBA I VIDLJIVOST koja uključuje promociju projekta, projektnih aktivnosti i rezultata.

EP3: UPRAVLJANJE PROJEKTOM koja uključuje troškove plaća zaposlenika HAMAG-BICRO-a, putne i režijske troškove, te savjetodavne usluge.

Program se nastavlja pod aktivnošću A913032 Poboljšanje kvalitete usluga poduzetničkih potpornih institucija s naglaskom na kompetencije iz područja istraživanja i razvoja, digitalizacije i primjene zelenih principa poslovanja uključujući jačanje kapaciteta članova uspostavljene mreže, kako bi se provodile daljnje aktivnosti vezane uz stvaranje povoljnijeg poduzetničkog okruženja u svim regijama Republike Hrvatske, te na taj način osigurati stabilan rast i razvoj cjelokupnog gospodarstva. Tijekom 2024. godine planira se utrošiti 1.261.292 EUR, 2025. godine 1.197.392 EUR i 2026. godine 1.297.392 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj poduzetničkih institucija uključenih u Mrežu PPI | Pokazatelj mjeri broj poduzetničkih potpornih institucija koje će završetkom pilot projekta Razvoj Mreže poduzetničkih potpornih institucija biti uključene u Mrežu PPI-eva. Pokazatelj je definiran Ugovorom o dodjeli sredstava i pokazuje uspješnost provedbe projekta. | broj | 50 | HAMAG-BICRO | 96 | N/P | N/P |
| Broj standardiziranih usluga razvijenih projektom | Pokazatelj definira broj standardiziranih usluga razvijenih projektom s ciljem njihove diseminacije putem Mreže PPI-eva prema MSP-ima (usluge koje će razviti HAMAG-BICRO). Pokazatelj je definiran Ugovorom o dodjeli sredstava i pokazuje uspješnost provedbe projekta | broj | 3 | HAMAG-BICRO | 5 | N/P | N/P |
| Broj PPI-jeva certificiranih za pružanje standardiziranih usluga | Pokazatelj mjeri broj poduzetničkih potpornih institucija koje će završetkom projekta Razvoj Mreže poduzetničkih potpornih institucija biti certificirane za pružanje najmanje 15 standardiziranih usluga. Pokazatelj je definiran Ugovorom o dodjeli sredstava i pokazuje uspješnost provedbe projekta. | broj | 0 | HAMAG-BICRO | 150 | N/P | N/P |
| Broj mentora unutar mreža mentora | Pokazatelj mjeri broj mentora unutar prethodno uspostavljenih mreža mentora koje će završetkom projekta Razvoj Mreže poduzetničkih potpornih institucija biti uključeni u Mrežu BOND. Pokazatelj je definiran Ugovorom o dodjeli sredstava i pokazuje uspješnost provedbe projekta. | broj | 0 | HAMAG-BICRO | 150 | N/P | N/P |
| Broj mreža mentora | Pokazatelj mjeri broj mreža mentora koje će završetkom projekta Razvoj Mreže poduzetničkih potpornih institucija biti uključene u Mrežu BOND. Pokazatelj je definiran Ugovorom o dodjeli sredstava i pokazuje uspješnost provedbe projekta. | broj | 0 | HAMAG-BICRO | 5 | N/P | N/P |

#### A913012 EUROPSKI PROJEKTI

Zakonske i druge pravne osnove

Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913012 | 134.389 | 18.413 | 258.755 | 258.755 | 323.767 | 1405,3 |

Sredstva su namijenjena za plaće projektnog tima, organizaciju događanja, troškove angažiranja usluga vanjskih stručnjaka u pojedinim specijalističkim područjima za potrebe održavanja seminara i radionica, troškove službenih putovanja radi održavanja projektnih sastanaka i edukacije članova projektnog tima, troškove promidžbe i informiranja te režijske troškove vezanim uz provedbu projekta.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj novougovorenih međunarodnih projekata | Broj potpisanih ugovora o provedbi međuregionalnih/transnacionalnih projekata u kojima je HAMAG-BICRO korisnik,a koji se financiraju iz ESI fondova. | broj | 0 | HAMAG-BICRO | 4 | 4 | 4 |

#### A913013 BICRO BIOCENTAR

Zakonske i druge pravne osnove

Društveni Ugovor o osnivanju trgovačkog društva BICRO BIOCentar, Ugovor o utvrđenju poslovnog područja BIOCentra i Ugovor o provedbi projekta gradnje i pokretanja Inkubacijskog centra za bio-znanosti (BICRO BIOCENTAR).

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913013 | 291.990 | 441.990 | 850.000 | 850.000 | 850.000 | 192,3 |

BICRO BIOCENTAR d.o.o. je društvo osnovano od strane HAMAG BICRO-a, Sveučilišta u Zagrebu i Grada Zagreba sa ciljem upravljanja i vođenja inkubacijskog centra za bioznanost. Međusobnim ugovorom definirano je da BICRO BIOCENTAR d.o.o. ima na upravljanje zgradu i opremu (financiranju iz EU fonda OPRK 2007-2013) uz obvezu ostvarivanja ciljeva predviđenih bilateralnim ugovorom između Vlade RH i EU.

U sklopu ove aktivnosti planirana su sredstva za održavanje zgrade i opreme BIOCentra te za sufinanciranje dijela plaća zaposlenika u iznosu od po 850.000 EUR u 2024., 2025. i 2026. godini.

Porast planiranih sredstava posljedica je najavljenog povlačenja Grada Zagreba i Sveučilišta u Zagrebu (koji proteklih godina nisu ispunjavali svoje financijske obveze prema Društvu) iz vlasničke strukture Društva.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio sufinanciranja rada BIOCentra od strane HAMAG-BICRO-a | Udio sufinanciranja rada BIOCentra od strane HAMAG-BICRO-a pokazuje odnos između ukupne cijene rada BIOCentra i potrošenih sredstava HAMAG-BICRO-a na njegov rad % | postotak | 25% | BIOCentar Poslovno izvješće | 28% | 28% | 28% |

#### A913014 PROGRAM PREKOGRANIČNE SURADNJE HRVATSKA-MAĐARSKA (B LIGHT)

Zakonske i druge pravne osnove

Odluka o financiranju Ureda premijera Republike Mađarske, u ulozi Upravljačkog tijela Interreg V-A Programa suradnje Mađarska-Hrvatska 2014-2020, registracijski broj: 358/1/2017 od 24. travnja 2017. godine i pripadajući Prijavni obrazac HUHR/1601/1.1.1/0002, Priority axis 1 of the Interreg V-A Hungary-Croatia Co-operation Programme 2014.-2020. i Interreg program prekogranične suradnje Mađarska - Hrvatska 2021.-2027.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913014 | 3.249.746 | 1.664.080 | 3.358.834 | 3.343.903 | 3.857.640 | 201,8 |

Beneficiary Light Grant Shema 2 (B Light 2) je shema dodjele bespovratnih sredstava kojom se planira financiranje suradnja malih i srednjih poduzeća na pograničnom području Mađarska - Hrvatska u sklopu INTERREG V-A Programa suradnje Mađarska-Hrvatska 2021-2027. U sklopu projekta dodjeljivat će se bespovratne potpore poduzetnicima i pokriveni su materijalni troškovi partnera na projektu. Početak trajanja projekta očekuje se u 2024, a predviđeno trajanje projekta je 5 godina.

Sredstva su planirana za:

• financiranje troška plaća projektnog tima

• intelektualne usluge i usluge promidžbe projekta

• organizaciju događanja - seminara, radionica, edukacija, informiranja

• troškove službenih putovanja radi održavanja projektnih sastanaka i edukacije članova projektnog tima

• dodjelu bespovratnih sredstava kojom se financira suradnja malih i srednjih poduzeća na pograničnom području Mađarska – Hrvatska

• troškove projektnih partnera – regionalnih razvojnih agencija iz Mađarske i Hrvatske

• ostale troškove

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj poduzetnika koji su primili sredstva za projekte | Sredstva se dodijeljuju poduzetnicima za suradnju na pograničnom području. | broj | 67 | HAMAG-BICRO | 0 | 10 | 20 |

#### A913015 PROGRAM EUROSTARS

Zakonske i druge pravne osnove

Eurostars-2 Bilateral Agreement između HAMAG-BICRO-a i EUREKA Secretariat-a, zaključen 10.12.2015. godine. Okvirni sporazum o provedbi Švicarsko-hrvatskog programa suradnje na smanjenju ekonomskih i socijalnih nejednakosti unutar proširene Europske unije, sukladno međunarodnom ugovoru broj 06/2016, za razdoblje od 2017. do 2024. godine. ''Ugovor o provedbi projekta ''Eurostars'' koji se financira iz Švicarsko-hrvatskog programa suradnje 04-MU-U-0035/18-21'' zaključen 27.03.2018. godine. U tijeku je priprema prijave za Drugi Švicarski doprinos prema kojemu će HAMAG-BICRO-u biti na raspolaganju 2.000.000 CHF za razdoblje od 6 godina.

Također, HAMAG-BICRO je kao nacionalno tijelo za financiranje jedan od partnera na projektu European Partnership on Innovative SMEs koji je sufinanciran iz programa Obzor Europa. Kroz navedeni projekt se potražuje dio sredstava za financirane projekte poduzetnika.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913015 | 354.356 | 760.525 | 1.040.000 | 1.040.000 | 1.040.000 | 136,7 |

Sudjelovanje u programu pozicionira Hrvatsku kao aktivnu članicu međunarodnih inicijativa kroz koje se financiraju istraživačko-razvojni projekti s tržišno značajnim inovacijama.

Eurostars projekti sufinanciraju se u omjeru 11% drž. proračun, 64% Švicarsko-hrvatski program suradnje i 25% od EK (Obzor 2020, Obzor Europa). Zbog iskorištenja sredstava iz projekata Švicarske suradnje, do potpisa novog ugovora Drugog Švicarskog doprinosa, veći omjer sufinanciranja će biti na državnom proračunu.

Sredstva na aktivnosti A913015 predviđena su za:

• Naknade troškova izvan radnog odnosa (putovanja 10-15 poduzetnika u inozemstvo na B2B razgovore kako bi našli inozemnog partnera za prijavu projekta) - (2024., 2025. i 2026.)

• Intelektualne i osobne usluge za trošak revizije (2024., 2025. i 2026.)

• Subvencije trgovačkim društvima (isplate novougovorenim projektima i projektima u provedbi - postoji trend rasta novo ugovorenih projekata) - (2024., 2025. i 2026.)

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj ugovorenih projekata | Broj projekata u provedbi | Broj  ugovora | 7 | HAMAG-BICRO | 8 | 8 | 8 |
| Broj sudionika na B2B susretima | Broj poduzetnika koji će sudjelovati na međunarodnim susretima s ciljem traženja partnera za prijavu u program Eurostars | Broj sudionika | 0 | HAMAG-BICRO | 10 | 10 | 20 |
| Broj dodijeljenih vouchera | Voucher za usluge pomoći stručnjaka prilikom pisanja projektne prijave za program Eurostars | broj vouchera | 0 | HAMAG-BICRO | 10 | 10 | 10 |

#### A913016 REGIONALNI INOVACIJSKI FOND - ENIF

Zakonske i druge pravne osnove

Odluka o davanju suglasnosti Ministarstvu poduzetništva i obrta, Hrvatskoj agenciji za malo gospodarstvo, inovacije i investicije za preuzimanje obveza na teret sredstava državnog proračuna Republike Hrvatske za razdoblje od 2016. do 2024. godine za ulaganje u Enterprise Innovation Fund C.V.

Ugovor 'Subscription Agreement relating to Enterprise Innovation Fund C.V.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913016 | 131.966 | 120.000 | 250.000 | 200.000 | 00 | 208,3 |

Cilj projekta je jačanje financiranja poduzetničkog kapitala za inovacijske MSP-ove i novoosnovana poduzeća u zemljama sudionicama pa tako i u Republici Hrvatskoj što bi rezultiralo snažnijim, produktivnijim i konkurentnijim privatnim sektorom.

Riječ je o fondu poduzetničkog kapitala (eng. venture capital fund) osnovanom na inicijativu Europske komisije, Europskog investicijskog fonda (EIF) i Europske banke za obnovu i razvoj (EBRD), koji su i najveći ulagači u fond. Pored njih, sredstva su u ENIF uložile i zemlje sudionice, koje su ujedno i zemlje u koje fond ulaže sredstva, a to su Hrvatska, Bosna i Hercegovina, Srbija, Kosovo, Makedonija i Albanija. Fond primarno financira tehnološke tvrtke u osnivanju ili u ranoj fazi poslovanja koje iskazuju najveći potencijal rasta, kroz ulaganje u 25 do 49 postotni vlasnički udio.

Europski investicijski fond (EIF) je odabrao društvo South Central Ventures (SCV) da upravlja fondom i vrši pojedinačna ulaganja u prosjeku od EUR 500.000 do EUR 1.500.000. Fond je osnovan sa vijekom trajanja od 10 godina odnosno do 2025. godine. Investicijski period fonda je završio u 2020. godini te se ciljana vrijednost prikazana u pokazateljima rezultata u narednim godinama neće povećavati odnosno neće doći do ulaganja u nova poduzeća. U narednom periodu do 2025. fond će vršiti daljnja ulaganja u postojeći portfelj i/ili prodavati postojeće udjele s ciljem ostvarenja što većeg prinosa za svoje članove.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj podržanih ili dokapitaliziranih tvrtki | Financiraju se tehnološke tvrtke u osnivanju ili u ranoj fazi poslovanja koje iskazuju najveći potencijal rasta, kroz ulaganje u 25 do 49 postotni vlasnički udio. | broj | 7 | Statistika provedbe projekta | 7 | 7 | 0 |

#### A913017 TEHNIČKO TAJNIŠTVO ZA PODRŠKU INOVACIJSKOM SUSTAVU

Zakonske i druge pravne osnove

Strategija poticanja inovacija Republike Hrvatske 2014.-2020. (Zaključak Vlade Republike Hrvatske, NN 153/2014), Odluka o osnivanju Inovacijskog vijeća za industriju Republike Hrvatske (NN 129/2017), Odluka o donošenju Strategije pametne specijalizacije (S3) za razdoblje 2016. do 2020. godine te Akcijski plan za provedbu Strategije pametne specijalizacije za razdoblje od 2016. do 2017. godine (NN 32/2016), Odluka o osnivanju Nacionalnog inovacijskog vijeća (usvojena na 105. sjednici Vlade RH održanoj 5. srpnja 2018. godine), Odluka o osnivanju Međuresorne radne skupine za operativno upravljanje Strategijom pametne specijalizacije Republike Hrvatske za razdoblje od 2016. do 2020. godine (usvojena na 2. sjednici Nacionalnog inovacijskog vijeća održanoj 14. prosinca 2018. godine). Odluka o donošenju Strategije pametne specijalizacije (S3) do 2029. godine (u pripremi).

Odluka Vlade Republike Hrvatske o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913017 | 119.997 | 89.414 | 309.523 | 326.084 | 323.842 | 346,2 |

Predviđenom aktivnošću omogućuje se podrška upravljanju i praćenju provedbe Strategije pametne specijalizacije Republike Hrvatske (S3) koje provodi Nacionalno inovacijsko vijeće (NIV) kao krovno tijelo te podrška praćenju Strategije poticanja inovacija Republike Hrvatske kroz Inovacijsko vijeće za industriju Republike Hrvatske (IVI) kao nadležno tijelo. Za novo programsko razdoblje EU, u pripremi je Odluka o donošenju Strategije pametne specijalizacije (S3) do 2029. godine u kojoj se redefiniraju uloge NIV-a i IVI-ja te Tehničkog tajništva.

Aktivnosti Tehničkog tajništva uključuju pružanje stručne i administrativne podrške NIV-u i IVI-ju kroz pripremu podloga i materijala za sjednice i odluke vijeća. Tehničko tajništvo omogućuje uspostavu međuresornog dijaloga, koordinaciju rada uključenih nadležnih tijela i institucija, integraciju pojedinih politika i mjera te aktivnosti na uspostavi i izgradnji okvira za praćenje provedbe i evaluaciju inovacijskih politika i mjera. Tehničko tajništvo je stručno i administrativno podržava jedinstveni sustav praćenja i godišnjeg izvještavanja o mjerama za inovacije na nacionalnoj razini kako bi se omogućila evaluacija učinkovitosti provedenih mjera te kako bi se buduće mjere oblikovale i unaprjeđivale temeljem podataka iz sustava.

Prema usvojenoj Strategiji pametne specijalizacije u svrhu obavljanja poslova Tehničkog tajništva S3 mora biti osiguran odvojeni proračun te osigurana neovisnost Tehničkog tajništva kao samostalne ustrojstvene jedinice.

Planirana sredstva uključuju po godinama:

2024: Plaće i doprinosi – 76% (6 zaposlenika x 37 tisuća eura prosječno godišnje po zaposleniku za ukupne rashode za zaposlene) te 24% za: troškove službenih putovanja uključujući i edukacije; troškove intelektualnih usluga (za unaprjeđenje i harmonizaciju sustava praćenja programa istraživanja, razvoja i inovacija); ulaganja u računalne programe i računalne usluge (za unaprjeđenje prikupljanja podataka i izvještavanja); troškove tiskanja izvješća i informiranja; troškove organizacije sastanaka i sjednica; troškove najamnine.

2025: Plaće – 76% (6 zaposlenika x 39 tisuća eura prosječno godišnje po zaposleniku za ukupne rashode za zaposlene) te 24% za: troškove službenih putovanja uključujući i edukacije; troškove intelektualnih usluga (za unaprjeđenje i harmonizaciju sustava praćenja programa istraživanja, razvoja i inovacija); ulaganja u računalne programe i računalne usluge (za unaprjeđenje prikupljanja podataka i izvještavanja); troškove tiskanja izvješća i informiranja; troškove organizacije sastanaka i sjednica; troškove najamnine.

2026: Plaće – 76% (6 zaposlenika x 39 tisuća eura prosječno godišnje po zaposleniku za ukupne rashode za zaposlene) te 24% za: troškove službenih putovanja uključujući i edukacije; troškove intelektualnih usluga (za unaprjeđenje i harmonizaciju sustava praćenja programa istraživanja, razvoja i inovacija); ulaganja u računalne programe i računalne usluge (za unaprjeđenje prikupljanja podataka i izvještavanja); troškove tiskanja izvješća i informiranja; troškove organizacije sastanaka i sjednica; troškove najamnine.

Navedene ciljane vrijednosti pokazatelja rezultata u nastavku predviđene su pod pretpostavkom da Tehničko tajništvo u HAMAG-BICRO nastavlja obavljati istu ulogu u sustavu upravljanja i praćenja S3 te mogu biti modificirane ukoliko dođe do promjena. Naime, trenutno aktualna S3 za razdoblje 2016. do 2020. godine za koju HAMAG-BICRO provodi ulogu Tehničkog tajništva završava s provedbom 2023. godine. Istovremeno, pripremljena je nova S3 za razdoblje do 2029. godine za koju je odgođeni rok usvajanja do kraja rujna 2023. godine. Nova S3 može biti podloga za institucionalni preustroj vezano uz provedbu aktivnosti praćenja i izvještavanja o provedbi S3 te i promjene ciljanih vrijednosti pokazatelja rezultata.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj održanih sjednica inovacijskih vijeća | Ukupan broj održanih sjednica NIV i IVI u pojedinoj godini, uključujući e-sjednice | broj | 0 | HAMAG-BICRO | 2 | 2 | 2 |
| Izrađeno Godišnje izvješće | Godišnje izvješće o provedbi S3 i inovacijama u RH u pojedinoj godini | broj | 0 | HAMAG-BICRO | 1 | 1 | 1 |

#### A913018 PROGRAM RURALNOG RAZVOJA

Zakonske i druge pravne osnove

U skladu s uvjetima Programa ruralnog razvoja Republike Hrvatske za razdoblje 2014.-2020. i Sporazuma o financiranju potpisanog 18. travnja 2018. godine između Ministarstva poljoprivrede, Agencije za plaćanja u poljoprivredi, ribarstvu i ruralnom razvoju i HAMAG-BICRO-a usvojeni su programi/financijski instrumenti Pojedinačna jamstva za ruralni razvoj te Mikro i Mali zajmovi za ruralni razvoj (investicijski te zajmovi za obrtna sredstva) te se provode od 2018.godine.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913018 | 26.021.206 | 32.919.225 | 12.000.000 | 12.000.000 | 27.000.000 | 36,5 |

Programi Pojedinačna jamstva za ruralni razvoj te Mikro i Mali zajmovi za ruralni razvoj namijenjeni su subjektima malog gospodarstva, a isti se financiraju iz sredstava Europskog poljoprivrednog fonda i nacionalnih sredstava u omjeru 85/15. Na temelju navedenih programa HAMAG-BICRO subjektima malog gospodarstva putem financijskih institucija omogućava izdavanje jamstvo za pokriće dijela glavnice kredita ili leasinga ili direktno odobrava zajam.

Namjena ovih Programa je potaknuti aktivnosti financijskih institucija odnosno olakšati pristup financiranju mikro, malih i srednjih subjekata malog gospodarstva u poljoprivrednom, prerađivačkom i šumarskom sektoru kroz veću dostupnost kredita i ostalih oblika financiranja, smanjenje kamatnih stopa, te smanjenje traženih sredstava osiguranja (kolaterala).

Cilj ovih Programa je povećati broj subjekata malog gospodarstva koji primaju potporu uključujući novoosnovane subjekte, povećanje iznosa privatnih ulaganja te porast zapošljavanja.

U programima Pojedinačnih jamstava za ruralni razvoj, HAMAG-BICRO zahtjeve za odobrenje jamstva zaprima od poslovnih banaka, koje prethodno obrade i odobre kredit uz jamstvo HAMAG-BICRO-a. Po ovom Programu, HAMAG-BICRO poslovnim bankama jamči za do 80% iznosa glavnice, na način da se banke u slučaju neuredne otplate naplaćuju po jamstvu na prvi poziv, što jamstvo HAMAG-BICRO-a čini prvoklasnim kolateralom i čime se značajno smanjuje udio troška rizika u financiranju, što za krajnjeg korisnika znači i povoljnije uvjete financiranja.

Plan u ovoj aktivnosti vezan je uz povlačenje alokacije koja se provodi u 4 tranše. Ovisno o potrošenoj alokaciji HAMAG-BICRO ima pravo tražiti novu tranšu.

Ukupna alokacija koja je dodijeljena HAMAG-BICRO-u iznosi 95.248.143 EUR. Potrebno je napomenuti da je inicijalna alokacija 2018. godine iznosila 35.600.942 EUR, koja je više puta povećavana zbog izuzetno velike potražnje i uspješnosti provedbe. Obzirom da se alokacija namijenjena zajmovima u cijelosti potrošila, u narednim godinama planira se plasman iz povrata.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj aktivnih jamstva | Ukupan broj aktivnih jamstava odnosno kredita/leasinga za koje HAMAG-BICRO ima potencijalnu obvezu | broj | 16 | HAMAG-BICRO | 20 | 25 | 30 |
| Broj isplaćenih zajmova | Broj zajmova koje je HAMAG-BICRO isplatio | broj | 2080 | HAMAG-BICRO | 2230 | 2360 | 2500 |

#### A913019 NAKNADE ZA UPRAVLJANJE - PROGRAM RURALNOG RAZVOJA

Zakonske i druge pravne osnove

Odluka o povjeravanju zadataka provedbe financijskih instrumenata Hrvatskoj agenciji za malo gospodarstvo, inovacije i investicije, koju je ministar poljoprivrede donio 04.04.2018 te Sporazumom o financiranju potpisan 18.04.2018. između Ministarstva poljoprivrede kao Upravljačkog tijela Programa ruralnog razvoja RH za razdoblje 2014.-2020. Hrvatske agencije za malo gospodarstvo, inovacije i investicije i Agencije za plaćanja u poljoprivredi, ribarstvu i ruralnom razvoju, i temeljem pripadajućeg Sporazuma o financiranju.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913019 | 474.272 | 542.276 | 533.354 | 411.754 | 414.754 | 98,4 |

Naknade se isplaćuju temeljem Sporazuma o financiranju (SOF) i ovise o učinkovitosti (izdana jamstva i isplaćeni zajmovi) i o povučenim tranšama.

Naknade se koriste za financiranje plaća radnika koji rade direktno ili indirektno na provođenju Financijskih instrumenata, te ostalih materijalnih i nematerijalnih troškova koji su vezani za poslovanje radnika koji rade na provođenju Financijskih instrumenata iz Ruralnog razvoja. Konkretno, na ove izvore se naslanjaju plaće djelatnika u Sektoru za financijske instrumente koji rade na naplati, analizi i provedbi financijskih instrumenata za ruralni razvoj, kao i na dio djelatnika u podržavajućim službama (Pravni poslovi, Računovodstvo, Građevinski odjel i sl.) koji su direktno uključeni u rad po predmetima PRR-a.

Kod svih prethodno odobrenih financiranja djelatnici će u narednim godinama pratiti rezultate, administrirati predmet te pratiti naplatu.

Od planiranog iznosa, 72% se odnosi na plaće 5 djelatnika, 2% na popratne troškove (najam, računalne usluge, bankarske) . a od svih najznačajni dio odlazi na novi softwer (18%) za sve FI koji će se jednim dijelom financirati i iz ovog instumenta.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio isplaćene naknade utvrđene SOF-om | HAMAG-BICRO koristi naknadu temeljem SOF-a a udio isplaćene naknade u odnosu na ukupno utvrđenu nakandu SOF-om ovisi o učinkovitosti i o povučenim tranšama | postotak | 70% | HAMAG-BICRO | 87% | 99% | 99% |

#### A913021 ZAJMOVI MALIM I SREDNJIM PODUZETNICIMA - NPOO

Zakonske i druge pravne osnove

Temeljem Uredbe (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost (engl. Recovery and Resilience Facility – RRF, SL L 57, 18. 2. 2021.), u okviru instrumenta „EU sljedeće generacije“ iz kojeg je državama članicama kroz vlastite nacionalne planove za oporavak i otpornost omogućeno korištenje bespovratnih sredstava i sukladno Nacionalnom planu oporavka i otpornosti 2021. – 2026. Republike Hrvatske, Ministarstvo financija, Ministarstvo gospodarstva i održivog razvoja te HAMAG-BICRO, potpisali su 31.03.2022. SPORAZUM O DELEGIRANIM POSLOVIMA u svrhu uspostave financijskog instrumenta izravnih mikro kredita HAMAG-BICRO-a iznosa do 100.000 EUR i ustrojavanja fonda subvencija za subvencioniranje kamata po kreditima banaka odobrenim u okviru postojećih jamstvenih programa HAMAG BICRO-a.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913021 | 13.246.217 | 27.706.772 | 3.000.000 | 5.000.000 | 5.000.000 | 10,8 |

Hrvatska je svojim Nacionalnim planom oporavka i otpornosti 2021. – 2026., u okviru mjere C1.1.1. R4-I2 Financijski instrumenti za mikro, mala i srednja poduzeća, predvidjela da će HAMAG-BICRO provoditi Financijski instrument Investicijski zajmovi namijenjen subjektima malog gospodarstva kojima se izravno odobravaju zajmovi za projekte zelene i digitalne tranzicije MSP-a te projekte usmjerene na jačanje konkurentnosti i otpornosti, u skladu s Tehničkim smjernicama o primjeni načela ne nanošenja bitne štete („do no significant harm“) u okviru Uredbe o Mehanizmu za oporavak i otpornost (2021/C58/01) koje se provode u skladu s Tehničkim smjernicama o provjeri održivosti u okviru fonda InvestEU (2021/C280/01) te s relevantnim EU i nacionalnim zakonodavstvom.

Provedba FI Investicijski zajmovi iz NPOO je započela u drugoj polovici 2022. godine nakon potpisivanja sporazuma s nadležnim ministarstvima, a ukupna alokacija iskorištena je u prvom kvartalu 2023. godine. S financijskim institucijama potpisani su sporazumi o provođenju subvencije kamatne stope iz programa NPOO koja se veže za izdavanje ESIF Pojedinačnih jamstava te je aktivna provedba započela početkom 2023. godine i dalje će se nastaviti do iskorištenja sredstava.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj isplaćenih zajmova | Broj zajmova koje je HAMAG-BICRO isplatio poduzetnicama | broj | 580 | HAMAG-BICRO | 580 | 580 | 580 |
| Broj odobrenih subvencija | Broj odobrenih subvencija kamatne stope | broj | 10 | HAMAG-BICRO | 15 | 15 | 15 |

#### A913022 PROGRAM KONKURENTNOST I KOHEZIJA 2021.-2027. - FINANCIJSKI INSTRUMENTI

Zakonske i druge pravne osnove

Vlada Republike Hrvatske je na sjednici 5. studenoga 2020. donijela Odluku o operativnim programima vezanim za Kohezijsku politiku za financijsko razdoblje Europske unije 2021.–2027. u Republici Hrvatskoj i tijelima zaduženima za njihovu pripremu. Planira se provedba financijskih instrumenata zajmova i jamstava.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913022 | 00 | 975.518 | 40.000.000 | 20.000.000 | 8.000.000 | 4100,4 |

Dana 04.09.2023. MRRFEU dostavio je HAMAG-BICRO-u Odluku o povjeravanju provedbe FI »Mali zajmovi«, »Portfeljna jamstva« i »Pojedinačna jamstva« iz Programa Konkurentnost i Kohezija 2021.-2027. Priprema Sporazuma o financiranju s MRRFEU je u tijeku te se očekuje njegovo potpisivanje do kraja godine kao i uspostava Programa.

Planira se provedba slijedećih FI:

- ESIF Mali zajmovi (investicijski zajmovi do 100.000 EUR sa mogućnošću otpisa glavnice uz pretpostavku ostvarenja ključnih pokazatelja zelene i digitalne tranzicije). Očekivani rok početka plasmana krajnjim primateljima financijskog instrumenta: 1Q2024. Indikativna ESIF alokacija: 50 mil. EUR

- ESIF Portfeljna jamstva (investicijski i OBS). Očekivani rok početka plasmana krajnjim primateljima financijskog instrumenta: 1Q2024. Indikativna ESIF alokacija: 25 mil. EUR

- ESIF Pojedinačna jamstva (investicijski I OBS). Očekivani rok početka plasmana krajnjim primateljima financijskog instrumenta: 1Q2024. Indikativna ESIF alokacija: 25 mil. EUR

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj aktivnih jamstava | Ukupan broj aktivnih jamstava i kredita / leasinga za koje Hamag-Bicro ima potencijalnu obvezu | broj | 0 | HAMAG-BICRO | 500 | 1000 | 1500 |
| Broj isplaćenih zajmova | Broj zajmova koje je Hamag-Bicro isplatio poduzetnicima | broj | 0 | HAMAG-BICRO | 500 | 750 | 750 |

#### A913023 EUROPSKI DIGITALNI INOVACIJSKI HUB

Zakonske i druge pravne osnove

Obzor 2020. program Europske unije za istraživanje i inovacije u okviru projekta Smart Integrated Robotics System for SMEs controlled by IoTs based on Dynamic Manufacturing Processes

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913023 | 00 | 64.043 | 97.306 | 97.306 | 00 | 151,9 |

Projekt je odobren i potpisan je Grant Agreement, a provedba je započela u 2023. Naknadno je potpisan ugovor s MINGOR-om o nacionalnoj komponenti financiranja EDIH-a (25. travnja 2023.) Predviđeno trajanje projekta je 3 godine.

Cilj projekta je uspostavljanje regionalnog digitalnog inovacijskog huba (DIH) koji će biti ključna hrvatska institucija za podršku razvoju novih proizvoda i usluga u području robotike. To će se postići bliskom suradnjom s istraživačkim ustanovama, poduzetničkim potpornim institucijama i tvrtkama koje djeluju u području robotike i drugih znanstvenih područja koja mogu pridonijeti razvoju i primjeni naprednih robotskih sustava u proizvodnji. HUB će dati značajan doprinos razvoju industrija visokih tehnologija u Hrvatskoj kroz snažne postojeće istraživačke temelje i razvoj inovacija.

Sredstva su planirana za financiranje plaća projektnog tima, intelektualne usluge, usluge promidžbe projekta, organizaciju događanja, seminara, radionica, edukacija, informiranja, troškove službenih putovanja radi održavanja projektnih sastanaka i edukacije članova projektnog tima.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Uspješno potaknute dodatne investicije | Pružiti pomoć u pribavljanju potrebnih financijskih sredstva poduzećima, primarno malim i srednjim te start-up poduzećima, ali po potrebi i organizacijama javne administracije, kako bi mogli financirati planiranu digitalnu transformaciju koja će im omogućiti da poboljšaju svoje poslovne modele i postanu kompetitivniji na tržištu. | postotak | 0% | HAMAG-BICRO | 5% | 5% | N/P |

#### A913024 INTERREG IPA CBC PROGRAM HR-BA-ME SPF

Zakonske i druge pravne osnove

Interreg IPA program prekogranične suradnje Hrvatska-Bosna i Hercegovina-Crna Gora 2021.-2027.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913024 | 00 | 23.665 | 2.220.784 | 2.174.331 | 3.686.143 | 9384,3 |

Cilj je poboljšanje održivog rasta i konkurentnosti MSP-a i otvaranje novih radnih mjesta u MSP-a, uključujući produktivna ulaganja putem provedbe Small Project Fund-a (SPF). Početak trajanja projekta očekuje se u 01/2024, a predviđeno trajanje projekta je 5 godina.

Sredstva su planirana za:

• financiranje troška plaća projektnog tima

• intelektualne usluge i usluge promidžbe projekta

• organizaciju događanja - seminara, radionica, edukacija, informiranja

• troškove službenih putovanja radi održavanja projektnih sastanaka i edukacije članova projektnog tima

• dodjelu bespovratnih sredstava kojom se financira suradnja malih i srednjih poduzeća na pograničnom području Hrvatska – Bosna i Hercegovina i Crna Gora

• ostale troškove

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj poduzetnika koji su primili sredstva za projekte | Sredstva se dodijeljuju poduzetnicima za suradnju na pograničnom području | broj | 0 | HAMAG-BICRO | 0 | 20 | 40 |

#### A913025 INTERREG CBC PROGRAM IT-HR - SMES FACILITY

Zakonske i druge pravne osnove

Interreg program prekogranične suradnje Italija - Hrvatska 2021.-2027.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913025 | 00 | 00 | 2.366.985 | 2.349.400 | 1.855.904 | 0,0 |

Cilj je fokusiranje na specifične domene Plave ekonomije s visokim potencijalom u smislu rasta i inovacija temeljene na prekograničnoj poslovnoj suradnji između malih i srednjih poduzeća/start-up poduzeća minimizirajući administrativno opterećenje za njih. Početak trajanja projekta očekuje se u 2024, a predviđeno trajanje projekta je 5 godina.

Sredstva su planirana za:

• financiranje troška plaća projektnog tima

• intelektualne usluge i usluge promidžbe projekta

• organizaciju događanja - seminara, radionica, edukacija, informiranja

• troškove službenih putovanja radi održavanja projektnih sastanaka i edukacije članova projektnog tima

• troškove projektnih partnera

• dodjelu bespovratnih sredstava kojom se financira suradnja malih i srednjih poduzeća na pograničnom području Italija – Hrvatska

• ostale troškove

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj poduzetnika koji su primili sredstva za projekte | Sredstva se dodijeljuju poduzetnicima za suradnju na pograničnom području. | broj | 0 | HAMAG-BICRO | 0 | 10 | 20 |

#### A913026 HORIZONTALNI (HIT) PROJEKT ZA USPOSTAVU UČINKOVITIH REGIONALNIH EKOSUSTAVA ZA INDUSTRIJSKU TRANZICIJU

Zakonske i druge pravne osnove

Integrirani teritorijalni program 2021. – 2027.

Plan za industrijsku tranziciju Sjeverne Hrvatske.

Plan za industrijsku tranziciju Panonske Hrvatske.

Plan za industrijsku tranziciju Jadranske Hrvatske.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913026 | 00 | 00 | 1.037.183 | 1.090.273 | 1.090.273 | 0,0 |

U procesu izrade Planova za industrijsku tranziciju Jadranske, Panonske i Sjeverne Hrvatske definirane su prioritetne niše i regionalni lanci vrijednosti, te smjerovi promjena i provedbeni mehanizmi koji će potaknuti proces industrijske tranzicije u cilju jačanja konkurentnosti regionalnih gospodarstava.

Jedan od provedbenih mehanizam odnosi se na horizontalni projekt kojim će se dati podrška u uspostavi učinkovitih regionalnih ekosustava za industrijsku tranziciju u Jadranskoj, Panonskoj i Sjevernoj Hrvatskoj. Projekt se planira provoditi zajednički za sve tri regije. Predviđeni nositelj projekta je HAMAG BICRO. Predviđeni partner u projektu je Ministarstvo regionalnog razvoja i fondova Europske unije.

KOMPONENTA 1. Jačanje regionalnih eko sustava za industrijsku tranziciju

KOMPONENTA 2. Podrška u upravljanju procesom industrijske tranzicije i internacionalizaciji regionalnih gospodarstava

KOMPONENTA 3. Upravljanje projektom i komunikacijske aktivnosti

Sredstva su namijenja za plaće projektnog tima, intelektualne usluge i usluge promidžbe projekta, organizaciju događanja, seminare, radionice, informiranje i troškove službenih putovanja radi održavanja projektnih sastanaka i edukaciju članova projektnog tima.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj edukacija za regionalne koordinatore | Edukacija regionalnih koordinatora za upravljanje tehnopilisima i inovacisjkim distriktima | broj | 0 | HAMAG-BICRO | 3 | 5 | 5 |
| Priručnik o mogućnostima ulaganja u tranzcijske regije | Predstavljanje Panonske, Jadranske i Sjeverne Hrvatske kao poželjni područja za FDI | broj | 0 | HAMAG-BICRO | 0 | 1 | 0 |
| Broj međunarodni događanja za povezivanje poduzetnika iz dijaspore s poduzetnicima iz RH | Potaknuti veću internacionalizaciju hrvaskog gospodarstva u suradnji s Državnim uredom za Hrvate izvan RH | broj | 0 | HAMAG-BICRO | 0 | 2 | 3 |

#### A913027 TEHNIČKA POMOĆ ZA PROGRAM KONKURENTNOST I KOHEZIJU 2021.-2027. I INTEGRIRANI TERITORIJALNI PROGRAM 2021.-2027.

Zakonske i druge pravne osnove

Uredba o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021.-2027.

Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021.-2027.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913027 | 00 | 3.533.414 | 7.578.728 | 7.591.935 | 7.627.935 | 214,5 |

HAMAG-BICRO će obavljati funkciju Posredničkog tijela razine 2. (PT2) u okviru Programa Konkurentnost i kohezija 2021. – 2027. za sve specifične ciljeve prioriteta 1. Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju, za specifične ciljeve 2(i) i 2(ii) prioirteta 3. Promicanje energetske učinkovitosti i obnovljivih izvora energije, prilagodbe na klimatske promjene, sprječavanje rizika, zaštita okoliša i održivost resursa te specifični cilj 4(vi) prioriteta 6. Jačanje zdravstvenog sustava promicanjem socijalnog uključivanja, obrazovanja i cjeloživotnog učenja. Također, HAMAG-BICRO će biti Posredničko tijelo za provedbu operacija (PTPO) u okviru Integriranog teritorijalnog programa 2021.-2027. u provedbi operacija u kojima korisnici bespovratnih sredstava nisu obveznici Zakona o javnoj nabavi.

Planirana sredstva tehničke pomoći se odnose na potporu PT2/PTPO koja je potrebna za djelotvorno upravljanje EU fondovima i njihovu upotrebu, kao i osiguravanje potrebnih sredstava za provedbu funkcija kao što su: osposobljavanje za rad, odabir operacija, upravljanje i praćenje ugovora o dodjeli bespovratnih sredstava, provedba aktivnosti prevencije, otkrivanja i ispravljanja nepravilnosti i prijevara te primjena korektivnih mjera, vidljivost i komunikacija i ostale aktivnosti u kojima sudjeluje PT2/PTPO.

Za financiranje rada zaposlenika PT2 odnosno PTPO i njihovih materijalnih prava, organizaciju i/ili upućivanje na izobrazbe te logističku potporu za rad osigurano je 6.996.006 EUR u 2024., 7.036.621 EUR u 2025. i 7.072.621 EUR u 2026. Za vanjsku stručnu pomoć u provjerama prihvatljivosti i ocjenjivanju kvalitete projektnih prijedloga te praćenju provedbe projekata za potrebe provjera koje provodi PT2/PTPO osigurano je 450.000,00 EUR u 2024. godini, 427.500 EUR u 2025. i 2026. godini dok za mjere informiranja 132.722 EUR u 2024. godini i 127.814 EUR u 2025. i 2026. godini.

Napomena: pokazatelji u nastavku je temeljen na gruboj procjeni PT2/PTPO.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj ugovora o dodjeli bespovratnih sredstava | Potpisani ugovori o dodjeli bepovratnih sredstava ili vaučeri čiji provedbu prati i provjerava HAMAG-BICRO u svojstvu PT2/PTPO | broj | 0 | HAMAG-BICRO | 500 | 1240 | 2150 |
| Udio iskorištenosti sredstava po Ugovoru o tehničkoj pomoći | Iskorištena sredstava tehničke pomoći u direktnoj su vezi s izvršenjem predviđenih aktivnosti. | postotak | 15% | HAMAG-BICRO | 35% | 50% | 68% |

#### A913028 JAČANJE AKCELERACIJSKE AKTIVNOSTI

Zakonske i druge pravne osnove

Nacionalni plan oporavka i otpornosti 2021.-2026.

Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021.–2026.

Mjera Jačanje akceleracijske aktivnosti” C1.1.2. R2-I4 financira se iz Nacionalnog plana oporavka i otpornosti 2021.–2026.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913028 | 00 | 50.179 | 1.964.297 | 1.964.297 | 1.964.297 | 3914,6 |

Temeljem sredstava NPOO-a i definicije mjere “Jačanje akceleracijske aktivnosti” C1.1.2. R2-I4 uspostavlja se nacionalni Program akceleracije koji će omogućiti mentorstvo, podršku spremnosti za investicije i pristup mrežama investitora za cca 120 novoosnovanih poduzeća u periodu od tri godine.

Program uključuje pristup mentorstvu i savjetovanju vezanom uz strategije poslovanja i razvoja proizvoda, stručnjacima u području tehnologije, stručnjacima za intelektualna prava, dobavljačima tehnologija, potencijalnim klijentima, smjernice o početnim investicijskim aktivnostima i sl.

Ciljna populacija za ovu investiciju su inovativna mala i srednja poduzeća koja trebaju dalje razvijati svoj kapacitet i poslovnu ideju prije nego što zatraže vanjska ulaganja.

Mjera C1.1.2. R2-I4 provodit će se u razdoblju od najviše 3 godine kroz tri elementa:

1. 3Q 2022 – objavljen je Javni poziv za iskaz interesa za provoditelje Programa akceleracije (ovaj javni Poziv) putem kojeg će HAMAG-BICRO odabrati konzorcije (pravne osobe) s kojima će sklopiti Sporazum o provedbi Programa akceleracije.

2. 4Q 2023 – objavit će se Javni poziv(i) za iskaz interesa za sudjelovanje u Programu akceleracije putem kojeg će HAMAG-BICRO, zajedno s provoditeljem Programa akceleracije, odabrati inovativne korisnike (timove ili novoosnovana poduzeća) koja će biti korisnici Programa akceleracije.

3. 1Q 2024. – bit će objavljen Poziv na dodjelu bespovratnih sredstava za korisnike Programa akceleracije putem kojeg će HAMAG-BICRO korisnicima dodijeliti sredstva za sudjelovanje u Programu akceleracije (a koja se plaćaju na račun provoditelja Programa akceleracije, najviše 27.871,79 EUR) te dodatna sredstva u obliku izravne financijske potpore za ulaganje i/ili obrtna sredstva (najviše 24,885,53 EUR).

Tijekom provedbe mjere C1.1.2. R2-I4 HAMAG-BICRO organizirat će zajednička događanja u svrhu odabira korisnika, njihovog uparivanja s provoditeljima i predstavljanja investitorima (demonstracijski dani).

Ukupna alokacija mjere predviđena NPOO-om iznosi 7.963.369 EUR

Razdoblje provedbe: 2Q/2022.-4Q/2025

Za provedbu cjelokupne mjere planirani su sljedeći iznosi:

• 3.649.877 EUR za dodjelu bespovratnih sredstava kojima će se financirati provedba Programa akceleracije za inovativna, novoosnovana poduzeća

• 2.986.264 EUR za dodjelu bespovratnih sredstava kojima će se financirati ulaganja u imovinu i obrtna sredstva inovativnih, novoosnovanih poduzeća, polaznika Programa akceleracije

• 1.327.228 EUR za zajednička događanja u organizaciji HAMAG-BICRO-a organizaciju događanja u svrhu predstavljanja inovativnih novoosnovanih poduzeća provoditeljima Programa akceleracije i investitorimam (pitching, matchmakeing, demo-days), intelektualne usluge i usluge promidžbe projekta, troškove službenih putovanja radi održavanja događanja članova projektnog tima i ostale troškove.

Do 2025. predviđena je ravnomjerna distribucija sredstava na način da je godišnje izdvajanje za bespovratna sredstva kojima će se financirati provedba Programa akceleracije i ulaganja u imovinu i obrtna sredstva inovativnih, novoosnovanih poduzeća iznosiv 1.824.939 EUR dok je za organizaciju zajedničkih događanja planirano 149.978 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj poduzeća koja će biti korisnici Programa akceleracije | Pokazatelj se odnosi na broj inovativnih, novoosnovanih poduzeća koja će koristiti dvogodišnji Program akceleracije i dodatnu, izravnu financijsu potporu. | broj | 0 | HAMAG-BICRO | 40 | 80 | 120 |

#### A913029 NAKNADE ZA UPRAVLJANJE FINANCIJSKIM INSTRUMENTIMA IZ ESI FONDOVA 2021.-2027.

Zakonske i druge pravne osnove

Odluka o povjeravanju provedbe FI »Mali zajmovi«, »Portfeljna jamstva« i »Pojedinačna jamstva« iz Programa Konkurentnost i Kohezija 2021.-2027. koje je 04.09.2023. MRRFEU dostavilo HAMAG-BICRO-u i priprema se Sporazuma o financiranju s MRRFEU za provedbu financijskih instrumenata u okviru Operativnog programa Konkurentnost i kohezija 2021.-2027.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913029 | 00 | 00 | 3.852.893 | 2.625.893 | 2.507.893 | 0,0 |

U odnosu na odobrenu alokaciju HAMAG-BICRO ima pravo 7% vrijednosti plasirati za svoje troškove za financiranje plaća radnika koji rade direktno ili indirektno na provođenju Financijskih instrumenata, te ostalih materijalnih i nematerijalnih troškova koji su vezani za poslovanje radnika koji rade na provođenju Financijskih instrumenata.

Od planiranog iznosa, 48% se odnosi na plaće djelatnika koji rade na poslovima provođena ovog instumenta. Za nabavku novog softvera planiran je iznos od 500.000 EUR. Softver će pokrivati sve financijske instrumente, anlaizu i otplatu već plasiranih financijskih instumenata kroz cijeli vijek povrata zajmova i otplate kredita za koje je Hamag-Bicro izdao jamstva. Većina ostatka planiranih sredstava odnosi se na uređenje novog poslovnog prostora,

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Udio isplaćene naknade utvrđene SOF-om | HAMAG-BICRO koristi naknadu temeljem SOF-a a udio isplaćene naknade u odnosu na ukupno utvrđenu nakandu SOF-om ovisi o plasiranim zajmovima i odobrenim jamstvima | postotak | 0% | HAMAG-BICRO | 50% | 70% | 90% |

#### A913030 UČINKOVITI LJUDSKI POTENCIJALI 2021.-2027.

Zakonske i druge pravne osnove

Ministarstvo rada, mirovinskoga sustava, obitelji i socijalne politike, u svojstvu Upravljačkog tijela za Program „Učinkoviti ljudski potencijali“ 2021.-2027. je sukladno Uredbi (EU) br. 2021/1060 Europskog parlamenta i Vijeća od 24. lipnja 2021. godine trenutno je u postupku odabra tijela za provedbu financijskih instrumenata.

Priprema Sporazuma o financiranju s MROSP je u tijeku te se očekuje njegovo potpisivanje do kraja godine kao i uspostava Programa.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913030 | 00 | 00 | 20.000.000 | 10.000.000 | 00 | 0,0 |

Planirano je provođenje financijskog instrumenta Mikro investicijski zajmovi s mogućnosti otpisa dijela glavnice namijenjenog mladim poslovnim subjektima i subjektima čiji su vlasnici pripadnici kategorije ranjivih skupina.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj isplaćenih zajmova | Broj zajmova koje je Hamag-Bicro isplatio poduzetnicima | broj | 0 | HAMAG-BICRO | 300 | 900 | 1300 |

#### A913031 HUB ZA ZELENI PLAN I ODRŽIVI PLAVI RAST (I3-4-RAST)

Zakonske i druge pravne osnove

Interregional Innovation Investments Instrument (I3)

Projekt je odobren te je konzorcij u procesu pripreme i potpisivanja Grant Agreementa.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913031 | 00 | 00 | 67.075 | 66.075 | 00 | 0,0 |

I3-4-BLUE-GROWTH je projekt izgradnje kapaciteta i pripreme za investicije usmjeren na promicanje međuregionalne suradnje za inovacije i investicijske projekte na visokoprioritetnim tržištima i tržištima s dodanom vrijednošću sektora plave ekonomije. Okupljanjem Europskih vodeći aktera Q-helixa (2 nacionalna javna tijela i jedna regionalna vlada), tehnoloških centara i industrijskih klastera s iskustvom u sektoru plave ekonomije, provedbom projekta će se odgovoriti na potrebe 6 manje razvijenih regija iz 4 zemlje (PT, ES, HR i PL) u ključnim područjima za pametnu specijalizaciju ovih regija. Projekt se temelji na iskustvu 2 razvijenije regije (NL i IT) i 2 tranzicijske regije (FI i FR), koje su vodeći europski regionalni ekosustavi u svojim područjima.

Primarni cilj projekta je povećati kapacitete manje razvijenih obalnih i otočnih europskih regija za izgradnju i ojačati inovativne ekosustave za razvoj održivog i pametnog plavog gospodarstva. Projekt će se fokusirati na dva specifična lanca vrijednosti (održivo ribarstvo, akvakultura i valorizacija plavih resursa; obnovljiva energija mora i pomorska dekarbonizacija) s ciljem produbljivanja razumijevanja povezanih međuregionalnih lanaca vrijednosti, prijenos znanja i dobrih praksi te identificiranje niza inovativnih ulaganja za promicanje održivog rasta vrijednosnih lanaca plavog gospodarstva.

Projekt će opremiti regionalne dionike te mala i srednja poduzeća tehničkom, poslovnom i stručnom spremnošću za ulaganja, umrežavanje, poslovno povezivanje i mogućnosti posredovanja prema zajedničkim međuregionalnim projektima ulaganja u inovacije. Na temelju razmjene znanja među kolegama i regionalnih izleta, pružit će se najbolji primjeri iz prakse i napredak u sektoru, iz perspektive međuregionalne politike, financiranja i industrije.

Sredstva su planirana za:

• financiranje troška plaća projektnog tima

• intelektualne usluge

• troškove službenih putovanja radi održavanja projektnih sastanaka i edukacije članova projektnog tima te dionika

• ostale troškove

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Izrađena analiza plana S3 strategija, ekosustava i mapiranje i analiza trendova u međuregionalnoj suradnji – politike, tehnologije i najbolje prakse | Mapiranje strategija plave ekonomije i analiza. | broj | 0 | HAMAG-BICRO | 1 | 0 | 0 |
| Sudjelovanje u studijskim putovanjima | Sudjelovanje u međunarodnim regionalnim misija i posjetama usmjerenim na promicanje dijeljenja znanja, širenje novih znanja ipovećanje svijesti o novim trendovima, praksama i tehnologijama u plavoj ekonomiji. | broj | 0 | HAMAG-BICRO | 1 | 1 | 1 |
| Održan okrugli stol | Izgradnja i prijenos znanja i iskustava konzorcija i partnera u vezi s političkim i regulatornim rješenjima za jačanje međuregionalnih inovacija i investicijskih projekta u sektoru plave ekonomije. | broj | 0 | HAMAG-BICRO | 0 | 1 | 0 |

#### A913032 POBOLJŠANJE KVALITETE USLUGA PODUZETNIČKIH POTPORNIH INSTITUCIJA S NAGLASKOM NA KOMPETENCIJE IZ PODRUČJA ISTRAŽIVANJA I RAZVOJA, DIGITALIZACIJE I PRIMJENE ZELENIH PRINCIPA POSLOVANJA UKLJUČUJUĆI JAČANJE KAPACITETA ČLANOVA USPOSTAVLJENE MREŽE

Zakonske i druge pravne osnove

Program Konkurentnost i kohezija 2021.-2027.

Cilj politike 1. Konkurentnija i pametnija Europa promicanjem inovativne i pametne gospodarske preobrazbe i regionalne povezivosti u području IKT-a

RSO1.4. Razvoj vještina za pametnu specijalizaciju, industrijsku tranziciju i poduzetništvo

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913032 | 00 | 00 | 1.261.292 | 1.197.392 | 1.297.392 | 0,0 |

Projekt podržava izgradnju kapaciteta i umrežavanje u organizacijama za poslovnu podršku (BSO) za pružanje savjetodavnih usluga i nadogradnju vještina malim i srednjim poduzećima u vezi s inovacijama, digitalizacijom i zelenom tranzicijom. Intervencija osigurava financiranje za povećanje kapaciteta BSO-a za pružanje savjetodavnih usluga i razvoj vještina u malim i srednjim poduzećima te umrežavanje između BSO-a i dionika inovacijskog ekosustava. Očekuje se da će uspješna provedba projekta rezultirati povećanom potražnjom malih i srednjih poduzeća za savjetodavnim uslugama BSO-a, posebice u područjima inovacije i digitalizacije. Glavni očekivani cilj projekta je unaprijediti kapacitete PPI-jeva u svrhu stvaranja inovacijsko-digitalizacijskog ekosustava. Planirana ukupna vrijednost projekta iznosi 6.380.000 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj standardiziranih usluga razvijenih projektom | Pokazatelj definira broj standardiziranih usluga razvijenih projektom s ciljem njihove diseminacije putem Mreže PPI-eva prema MSP-ima. | broj | 5 | HAMAG-BICRO | 5 | 5 | 7 |
| Broj PPI-jeva certificiranih i recertificiranih za pružanje standardiziranih usluga | Pokazatelj mjeri broj poduzetničkih potpornih institucija koje će završetkom projekta biti certificirani recertificirani za pružanje najmanje 15 standardiziranih usluga. | broj | 42 | HAMAG-BICRO | 50 | 55 | 60 |
| Broj mentora unutar mreža mentora | Pokazatelj mjeri broj mentora unutar prethodno uspostavljenih mreža mentora koje će završetkom projekta biti uključeni u mentorsku mrežu. | broj | 227 | HAMAG-BICRO | 250 | 270 | 300 |
| Broj uključenih PPI-ijeva u aktivnosti internacionalizacije | Pokazatelj mjeri broj poduzetničkih potpornih institucija koje će biti uključene u razmjenu zaposlenika s drugim PPI-ijevima iz Europske unije. | broj | 0 | HAMAG-BICRO | 0 | 5 | 10 |

#### A913033 JAČANJE KOMPETENCIJA PODUZETNIKA ZA PAMETNU SPECIJALIZACIJU I INDUSTRIJSKU TRANZICIJU

Zakonske i druge pravne osnove

Program Konkurentnost i kohezija 2021.-2027.

Cilj politike 1. Konkurentnija i pametnija Europa promicanjem inovativne i pametne gospodarske preobrazbe i regionalne povezivosti u području IKT-a

RSO1.4. Razvoj vještina za pametnu specijalizaciju, industrijsku tranziciju i poduzetništvo

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913033 | 00 | 00 | 165.250 | 165.250 | 165.250 | 0,0 |

Projekt u obliku strateškog projekta potiče daljnji razvoj, jačanje, održivost, djelotvornost i učinkovitost Nacionalnog inovacijskog sustava (NIS) i EDP-a te podržava S3 i globalne lance vrijednosti s ciljem poticanja konkurentnosti, inovacija i digitalizacije. Usredotočit će se na potporu i suradnju NIS tijela i dionika, na potporu i daljnji razvoj EDP-a (osobito tematskih inovacijskih vijeća), na jačanje suradnje između znanstvene zajednice i MSP-ova te na obrazovanje i podizanje svijesti u IRI području. S ciljem podržavanja moguće revizije S3 do 2029. i stvaranja novih IRI strategija, TPP-ovi Strategije pametne specijalizacije će se mapirati te će se predviđati njihov budući razvoj. Intervencija će također pridonijeti usvajanju i korištenju pametnih vještina. Podržavat će digitalnu transformaciju, posebno EDIH i DIH. Očekivani glavni rezultat projekta je razvijen inovacijski i digitalizacijski potporni ekosustav. Planirana ukupna vrijednost projekta iznosi 9.748.428 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Razvijen inovacijski i digitalizacijski potporni ekosustav | Daljnji razvoj strukture i plana rada; razvoj i provedba usluga; podrška za tijela Nacionalnog inovacijskog sustava; program razvoja inovacija u i provjera inovativnog koncepta; konferencije i druga događanja za promociju inovacija i digitalizacije; upravljanje i vidljivost. | broj | 0 | HAMAG-BICRO | 0 | 1 | 1 |

#### A913034 JAČANJE NACIONALNOG INOVACIJSKOG SUSTAVA (NIS) I PODRŠKA DIGITALIZACIJI

Zakonske i druge pravne osnove

Program Konkurentnost i kohezija 2021.-2027.

Cilj politike 1. Konkurentnija i pametnija Europa promicanjem inovativne i pametne gospodarske preobrazbe i regionalne povezivosti u području IKT-a

RSO1.4. Razvoj vještina za pametnu specijalizaciju, industrijsku tranziciju i poduzetništvo

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913034 | 00 | 00 | 165.250 | 165.250 | 165.250 | 0,0 |

Projekt je usmjeren na kreiranje i provedbu kontinuiranih i suvremenih obrazovnih programa i osposobljavanja (npr. edukacije, radionice, seminari, okrugli stolovi) za poduzetnike i druge fokus grupe s ciljem razvoja kompetencija, posebice vještina (npr. komunikacijske, digitalne, financijske, marketinške i menadžerske vještine) za pametnu specijalizaciju, industrijsku tranziciju, digitalnu transformaciju i buduća radna mjesta. U kreiranju programa sudjelovat će Tematska inovacijska vijeća i drugi dionici NIS-a. Programi će se kreirati u skladu s TPP-ovima Strategije pametne specijalizacije i cjeloživotnim obrazovanjem.

Glavni očekivani rezultat projkta su podignute komunikacijske, digitalne, financijske, marketinške i upravljačke vještine poduzetnika. Planirana ukupna vrijednost projekta iznosi 6.380.000 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Podignute komunikacijske, digitalne, financijske, marketinške i upravljačke vještine poduzetnika | Podizanje kompetencija poduzetnika i njihovih zaposlenika kroz programe unapređenja komunikacijskih digitalnih vještina i upravljačkih, te vještina u području financija i marketinga. | broj | 0 | HAMAG-BICRO | 100 | 300 | 700 |

#### A913035 ZAJMOVI U OKVIRU STRATEŠKOG PLANA ZAJEDNIČKE POLJOPRIVREDNE POLITIKE 2023.

Zakonske i druge pravne osnove

Strateški plan Zajedničke poljoprivredne politike 2023.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024. | Plan 2025. | Plan 2026. | Indeks 2024/2023 |
| A913035 | 00 | 00 | 13.650.000 | 3.410.000 | 00 | 0,0 |

Dana 10.10.2023. Ministarstvo poljoprivrede je obavijestilo HAMAG-BICRO kako je planirano da se dostupna alokacija za FI na razini SP ZPP namijeni u cijelosti za HAMAG-BICRO u svrhu uspostave novih FI. Iz dostupne alokacije od 17,06 milijuna EUR, planirano je da se 13,65 milijuna EUR isplati u 2024. godini, a ostatak od 3,41 milijuna EUR u 2025. godini.

Planira se provedba Mikro i Malih zajmova po povoljnijim uvjetima financiranja. U narednom periodu planira se izrada Sporazuma o financiranju s Ministarstva poljoprivrede te se očekuje njegovo potpisivanje do kraja godine, definiranje uvjeta i uspostava Programa.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ciljana vrijednost (2025.) | Ciljana vrijednost (2026.) |
| Broj isplaćenih zajmova | Broj zajmova koje je Hamag-Bicro isplatio poduzetnicima | broj | 0 | HAMAG-BICRO | 227 | 56 | N/P |